Európska liga UEFA 2023/2024

Európska liga UEFA 2023/2024 bol 53. ročník Európskej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa uskutočnila v auguste 2023 a hlavná časť prebiehala od 21. septembra 2023 do 22. mája 2024.
Finále sa odohralo 22. mája 2024 na štadióne Aviva Stadium v Dubline, hlavnom meste Írska. Z víťazstva sa tešili hráči Atalanty, ktorí zdolali Bayer Leverkusen .
Víťaz sa automaticky kvalifikoval do skupinovej fázy Ligy majstrov UEFA 2024/2025 a taktiež získal právo účasti v zápase o Superpohár UEFA 2024.
Priradenie asociačných tímov.
Celkom 57 tímov z 34 členských krajín UEFA sa zúčastnilo Európskej ligy UEFA 2023/2024, 15 členských krajín malo tímy priamo kvalifikované do súťaže a 19 ďalších asociácií bolo zastúpených v súťaži po vypadnutí svojich zástupcov z Ligy majstrov. Jedinými výnimkami boli Lichtenštajnsko, ktoré nemá svoju vlastnú ligovú súťaž a víťaz domáceho pohára sa kvalifikuje do Európskej konferenčnej ligy a Rusko, ktorého tímy UEFA vylúčila zo súťaží. Krajiny získali účastnícke miesta podľa koeficientov UEFA:
Rebríček UEFA.
Účastnícke miesta pre Európsku ligu UEFA 2023/2024 boli rozdelené podľa koeficientu UEFA z roku 2022, do ktorého boli započítané výsledky klubov danej krajiny v európskych pohárových súťažiach od sezóny 2017/2018 do sezóny 2021/2022 vrátane. 
Rozdelenie tímov.
Vzhľadom na vylúčenie klubov z Ruska, boli v súťažiach UEFA vykonané nasledujúce úpravy:
Tímy.
V nasledujúcej tabuľke sú zoradené tímy podľa štartovacej pozície, v ktorej vstúpili do Európskej ligy UEFA 2023/2024.
Popisky v zátvorkách ukazujú z akej pozície sa tím kvalifikoval:
Termíny.
Termíny pre odohranie jednotlivých kôl a ich žrebovanie sú uvedené nižšie.
Kvalifikácia.
3. predkolo.
Žreb 3. predkola sa uskutočnil 24. júla 2023. Prvé zápasy sa odohrali 8. a 10. augusta, druhé zápasy 17. augusta 2023. Víťazi postúpili do 4. predkola Európskej Ligy UEFA. Porazení vstúpili do 4. predkola Európskej konferenčnej ligy.
4. predkolo.
Žreb 4. predkola sa uskutočnil 7. augusta 2023. Prvé zápasy sa odohrali 24. augusta, druhé zápasy 31. augusta 2023. Víťazi postúpili do skupinovej fázy Európskej ligy UEFA. Porazení boli presunutí do skupinovej fázy Európskej konferenčnej ligy UEFA.
Skupinová fáza.
Skupinovú fázu Európskej ligy UEFA 2023/2024 tvorilo 32 tímov: 10 víťazov zo 4. predkola Európskej ligy, 10 tímov vyradených v kvalifikácii Ligy majstrov a 12 tímov, ktoré boli zaradené priamo do skupinovej fázy. Žreb sa uskutočnil 1. septembra 2023.
32 tímov bolo žrebom rozdelených do ôsmich skupín po štyroch, pričom v jednej skupine nemohlo byť viac klubov z rovnakej krajiny. Pre účely žrebovania boli tímy rozdelené do 4 výkonnostných košov podľa klubového koeficientu UEFA z roku 2023, do ktorého boli započítané výsledky klubov v európskych pohárových súťažiach od sezóny 2018/2019 do sezóny 2022/2023 vrátane. Víťaz Európskej konferenčnej ligy UEFA 2022/2023 (West Ham United) bol automaticky zaradený do prvého koša.
V každej z ôsmich skupín sa tímy stretli každý s každým systémom doma – vonku. Víťazi skupín postúpili priamo do osemfinále, tímy na 2. miestach postúpili do predkola play-off Európskej ligy UEFA 2023/2024 a tímy na 3. miestach do predkola play-off Európskej konferenčnej ligy UEFA 2023/2024. Prvé zápasy v skupinách sa odohrali 21. septembra 2023, posledné zápasy 14. decembra 2023.
Vyraďovacia fáza.
Vyraďovacej fázy Európskej ligy UEFA 2023/2024 sa zúčastňuje 24 tímov: 16 tímov z 1. a 2. miest základných skupín Európskej ligy, ako aj 8 tímov z 3. miest základných skupín Ligy majstrov UEFA 2023/2024. Play-off začalo predkolom, kde sa stretli nasadené a nenasadené tímy. Nasadenými tímami bolo 8 klubov z 2. miest skupín Európskej ligy, nenasadenými tímami 8 klubov z 3. miest skupín Ligy majstrov. 8 víťazov skupín postúpilo automaticky do osemfinále Európskej ligy.
Predkolo play-off.
Žreb predkola play-off sa uskutočnil 18. decembra 2023 o 13:00 (SEČ). Prvé zápasy sa odohrali 15. februára a odvety a 22. februára 2024.
Osemfinále.
Žreb osemfinále sa uskutočnil 23. februára 2024 o 12:00 (CET). Prvé zápasy sa odohrali 6. a 7. marca a odvety 14. marca 2024.
Štvrťfinále.
Žreb štvrťfinále sa konal 15. marca 2024. Prvé zápasy sa odohrali 11. apríla a odvety 18. apríla 2024.
Semifinále.
Žreb semifinále sa konal 15. marca 2024, hneď po žrebovaní štvrťfinále. Prvé zápasy sa odohrali 2. mája, druhé zápasy 9. mája 2024.
Finále.
Finále sa odohralo 22. mája 2024 na štadióne Aviva Stadium v Dubline, hlavnom meste Írska.